Regio Kemerovensis
Regio Kemerovensis seu Kemeroviensis (Russice Кемеровская область, tr. Kemerovskaja oblast' ), in parte meridionali Siberiae occidentalis sita,  est subiectum Foederationis Russicae, anno 1943 creatum, et ab anno 2000 in eius Districtum (Circulum) Foederalem Sibericum inclusum. Cum regione Tomensi in septentrione, territorio Crasnoiarensi in septentrio-oriente, re publica Chakassia in oriente, re publica Altai in meridie, territorio Altaico in meridie-occidente et regione Novosibirscensi in septentrio-occidente contermina, aream 95 725 km2 et circa 2 674 milia incolarum (anno 2019) habet. 

Caput regionis est Carduelinum, Cusnezia autem urbs maxima est. Per eam et Taigam urbem ferrivia Transsibirica transit. Industria principalis in hac regione est effossio carbonis. Tomus (cum Condoma confluvio) et Tiumyssus Obii  accloae flumina regionis maxima sunt. Iugum Salairicum protentum et Alatau Cusnezianus montes regionis sunt.

Notae

Nexus externi 

!